O româncă din Italia ar putea petrece ani buni de închisoare după ce a furat peste 300.000 euro de la bătrâna pe care o îngrijea
O badantă româncă este acuzată de înșelăciune și spălare de bani, după ce a convins bătrâna din Italia pe care o îngrijea să se mute în România. După opt ani în țara noastră, italianca de 80 de ani a descoperit că nu mai are niciun ban în cont și caseta de valori i-a fost golită.